เป็นประจำเดือนแล้ววันนั้นใส่ผ้าอนามัยแผ่นเดิม48ชั่วโมง วันต่อมามีอาการคัน จึงโกนขนและเห็นมีตุ่มเล็กๆหัวขาว บริเวณหัวเน่าอยากทราบว่ามีวิธีรักษายังไงบ้างจ้า
สวัสดีค่ะ การมีตุ่มเป็นจุดเล็กๆขาวที่บริเวณหัวหน่าวดังกล่าวมานั้น อาจจะเกิดจาก รูขุมขนอักเสบ โดบอาจมีการติดเชื้อแบคทีเรียตามมาร่วมด้วยได้ หรือเป็นผดร้อนจากความอับชื้นจากการใส่ผ้าอนามัยแผ่นเดิมค้างนานเกินไป การติดเชื้อราที่ผิวหนัง ผื่นจากภูมิแพ้ การแพ้สารสัมผัสเช่นผ้าอนามัยแต่ก็พบได้น้อยค่ะโดยเบื้องต้นควรเปลี่ยนผ้าอนามัยบ่อยๆทุก 2-4 ชั่วโมง ไม่ให้เกิดความอับชื้นระหว่างวัน ซึ่งจะทำให้เกิดผดผื่นทั้งผื่นผิวหนังอักเสบ หรือการติดเชื้อตามขึ้นมาได้ ใช้น้ำเปล่าสะอาดล้างภายนอกได้ งดการมีเพศสัมพันธ์ควรไปพบแพทย์ถ้ามีอาการคันมากขึ้นเรื่อยๆ ตุ่มลุกลาม ปวดแสบ ปวดร้อนที่ตุ่มมาก หรือมีไข้ร่วมด้วย